Toeristeboot slaan aan die brandPhi Phi-eilande (Foto: pen_ash, Pixabay) Minstens 16 persone is Sondag beseer toe ŉ spoedboot met toeriste tussen die eilande in die suide van Thailand aan die brand geslaan het. Die boot het tussen Phuket en Phi Phi gereis met 31 persone aan boord toe ŉ brand uitgebreek het. Die passasiers het in die water gespring, het lt. Santipot Nguanruang, woordvoerder van die Phi Phi-polisie, gesê. Persone op nabygeleë bote het hulle uit die water gered. Altesaam 14 van die beseerde passasiers is van China en twee is bemanningslede van Thailand. Phuket en Phi Phi is albei groot toeristebestemmings in Thailand. Toerisme is ŉ groot inkomstestroom vir Thailand met ŉ geraamde 35 miljoen besoekers in 2017.